Členovia Urbárskeho spoločenstva pasienkov a lesa – pozemkového spoločenstva v Hrboltovej, okres. Ružomberok, podľa platnej právnej úpravy, v zmysle zákona Národnej rady Slovenskej republiky č. 97/2013 Z.z. združujú sa do Urbárskeho spoločenstva pasienkov a lesa pozemkového spoločenstva (ďalej len spoločenstvo) s právnou subjektivitou.

Pri zaobstarávaní a zabezpečovaní spoločných záležitostí majiteľov spoluvlastníckych podielov, za účelom podrobnej úpravy práv a povinností členov spoločenstva, pôsobnosti orgánov spoločenstva, prijímajú sa tieto

**S T A N O V Y**

Urbárskeho spoločenstva pasienkov a lesa, pozemkového spoločenstva Hrboltová

**Čl. I**

**Názov a sídlo spoločenstva :**

**1. Názov spoločenstva :**

Urbárske spoločenstvo pasienkov a lesa, pozemkové spoločenstvo v Hrboltovej

**2. Sídlo spoločenstva :**

Hrboltová 034 01, okres Ružomberok

**3. Právne postavenie**

Pozemkové spoločenstvo s právnou subjektivitou, vzniklo dňom registrácie spoločenstva v zmysle zákona č.97/2013 zb. §4 ods.1 o založení spoločenstva vlastníkov podielov spoločnej nehnuteľnosti ,alebo spoločenstvo obhospodarovaných nehnuteľností. Spoločenstvo ako právnická osoba vzniká dňom registrácie spoločenstva v registri pozemkových spoločenstiev.

**Čl. II**

**Identifikácia spoločnej nehnuteľnosti:**

Spoločné nehnuteľnosti zapísané v pozemkovej knihe v katastrálnom území **Hrboltová:**

**- 2 -**

**LV 994 523041m2**

**LV 1343 962963m2**

**LV 1086 1135m2**

**LV 1137 1099m2**

**LV 1157 111m2**

**LV 1884 51921m2**

**LV 1860 166m2**

**Celková výmera Pozemkového spoločenstva**

**S P O L U : 1.540 436 m2**

**ČL. III**

**Členstvo v spoločenstve**

1./ Členmi spoločenstva sú len spoluvlastníci spoločnej nehnuteľnosti a to:

a.) pôvodní žijúci majitelia spoluvlastníckych podielov bývalého urbárskeho spolku

b.) osoby ktoré získali spoluvlastnícke podiely pôvodných vlastníkov ako ich dedičia

 zo zákona, alebo závetu

c.) ostatné osoby ak nadobudli spoluvlastnícke podiely kúpou, alebo darom od členov

 spoločenstva

2./ Vlastníctvo podielov sa preukazuje výlučne výpisom z katastra nehnuteľností t.j.

 listom vlastníctva.

3./ Nadobúdateľ vlastníctva podielu spoločnej nehnuteľnosti sa prevodom, alebo

 Prechodom vlastníctva stáva členom spoločenstva a vstupuje do práv a povinností

 člena spoločenstva v rozsahu nadobudnutého podielu a je povinný do dvoch

 mesiacov odo dňa nadobudnutia vlastníckeho práva pristúpiť ku zmluve o

 spoločenstve

4./ Spoločenstvo vedie zoznam svojich členov .Do zoznamu zapisuje

 meno, priezvisko ,trvalý pobyt, veľkosť vlastníckeho podielu spoločnej

 nehnuteľnosti počet hlasov a dátum zápisu.

**- 3 -**

5./ Podiely spoločnej nehnuteľnosti:

 a.) vo vlastníctve štátu

 b.) vlastníkov ktorých miesto trvalého pobytu nie je známe

 c.) vlastníkov, ktorí si svoje práva k spoločnej nehnuteľnosti neuplatnili

 d.) ku ktorým nebolo vlastnícke právo preukázané spravuje Slovenský pozemkový

 fond, ktorý prenajíma tieto spoločenstvu, za účelom lesného hospodárenia

 a poľnohospodárstva.

6./ Členstvo v spoločenstve zaniká:

a.) smrťou majiteľa spoluvlastníckeho podielu

b.) zánikom vlastníckych práv

c.) zánikom a zrušením spoločenstva

**Čl.IV**

**Práva a povinnosti členov spoločenstva**

1./ Každý člen spoločenstva má pri rozhodovaní o právach a povinnostiach taký počet

 hlasov aký mu patrí podľa súčtu, alebo podľa veľkosti vlastníckych podielov na

 spoločnej nehnuteľnosti / 100m2 = 1 hlas zaokrúhlený na jednotky/.

2./ Právo voliť a byť volený do orgánov spoločenstva.

3./ Každý člen má právo a povinnosť podieľať sa na hospodárskych výsledkoch spo-

 ločenstva v závislosti podľa veľkosti vlastníckych podielov na spoločnej

 nehnuteľnosti.

4./ Za záväzky spoločenstva ručia spoluvlastníci podľa veľkosti podielov.

5./ Člen spoločenstva je povinný zúčastniť sa valného zhromaždenia .Ak si toto právo

 neuplatní ,je povinný písomne splnomocniť inú plnoletú osobu zastupovaním, čo je

 jeho základnou povinnosťou.

**Čl.V**

**Orgány spoločenstva**

1./ orgány spoločenstva sú:

 a.) valné zhromaždenie

 b.) výbor spoločenstva

 c.) dozorná rada

2./ Do orgánov spoločenstva môžu byť volení iba členovia spoločenstva starší ako 18

 rokov.

**- 4 -**

3./ Volebné obdobie orgánov spoločenstva je stanovené na dobu 4 roky.

**Čl.VI**

**Valné zhromaždenie**

1./ Valné zhromaždenie je najvyšším orgánom spoločenstva.

2./ Valné zhromaždenie zvoláva výbor spoločenstva spravidla raz za rok.

3./ Valné zhromaždenie:

 a.) všetky zmluvy o založení a ich zmeny a doplnky

 b.) volí a odvoláva členov výboru a dozornej rady

 c.) schvaľuje stanovy spoločenstva a ich zmeny

 d.) rozhoduje o hospodárení spoločenstva a nakladaní so spoločným majetkom

 e.) schvaľuje ročnú účtovnú uzávierku

 f.) rozhoduje o rozdelení zisku, prípadne o spôsobe úhrady straty

 g.) rozhoduje o vstupe spoločenstva do obchodnej spoločnosti

 h.) rozhoduje o zániku spoločenstva, o jeho premene alebo združení

4./ Valné zhromaždenie je uznášania schopné, keď sú prítomní členovia s

 nadpolovičnou väčšinou všetkých hlasov.

**Čl.VII**

**Výbor spoločenstva**

1./ Výbor spoločenstva je výkonným a štatutárnym orgánom spoločenstva.

2./ Výbor spoločenstva:

 a.) riadi činnosť spoločenstva a rozhoduje o všetkých záležitostiach, ktoré neboli

 vyhradené zákonom č.97/2013 Zb., vyhlásením o združení alebo stanovami

 iného orgánu

 b.) výbor sa svojou činnosťou zodpovedá valnému zhromaždeniu

 c.) okrem finančných nákladov na bežnú prevádzku je oprávnený rozhodovať

 o mimoriadnom použití finančných prostriedkov do výšky 2.000.-Euro

 d.) zvoláva valné zhromaždenie raz za rok, miesto , čas a program rokovania

 musí byť členom oznámený písomne najmenej 30 dní pred termínom konania

 valného zhromaždenia

 **- 5 -**

 e.) podáva valnému zhromaždeniu správu o plnení úloh ,hospodárskom

 výsledku ,návrhu

 na rozdelenie zisku, alebo úhrady straty

 f.) pripravuje návrh vyhlásenia o združení, stanov ,prípadne iných zmien a doplnkov

 g.) pripravuje kandidátku do orgánov spoločenstva z tých členov, ktorí prejavia

 záujem pracovať v týchto orgánoch

 h.)voľba kandidátov do orgánov, pokiaľ niektorý člen nepožiada valné zhromaždenie

 o inú voľbu a valné zhromaždenie ju neodsúhlasí, prebieha tajnou voľbou

3./ Výbor spoločenstva má 5 členov a na prvom rokovaní po voľbách si zvolí

 predsedu, podpredsedu, tajomníka a finančného hospodára

4./ Výbor je uznášania schopný ak je prítomná nadpolovičná väčšina členov výboru.

 Pri hlasovaní má každý člen výboru jeden hlas .Pri rovnosti hlasov rozhoduje hlas

 predsedu

5./ Za výbor koná navonok predseda výboru. Ak je na právny úkon predpísaná

 písomná forma, podpisuje ho predseda a ďalší člen výboru

6./ Výbor uzatvára pracovnoprávne zmluvy, zmluvy o prenájme pôdy a predaju

 drevnej hmoty. Zmluvu vždy podpisuje predseda výboru a jeden člen výboru

7./Členom výboru patrí odmena vo výške minimálnej mzdy aktuálnej za odpracované

 obdobie, ktorá bude vyplatená do 30 dní od konania valného zhromaždenia

**Čl.VIII**

**Dozorná rada**

1./ Dozorná rada kontroluje činnosť spoločenstva a prerokováva sťažnosti, resp.

 podnety jeho členov

2./ Dozorná rada má 3 členov a na prvom zasadnutí po voľbách si zvolí predsedu

3./ Dozorná rada sa za svoju činnosť zodpovedá valnému zhromaždeniu

4./ Dozorná rada má právo zvolať valné zhromaždenie ak dochádza, alebo už došlo k

 bezdôvodnému zníženiu majetku spoločenstva.

5./ Členom dozornej rady patrí odmena vo výške 1/3 minimálnej mzdy aktuálnej za

 odpracované obdobie, ktorá bude vyplatená do 30 dní od konania valného

 zhromaždenia

**- 6 -**

**Čl.IX**

**Zrušenie, premena a zánik spoločenstva**

Spoločenstvo sa zrušuje:

1. ak sa výlučným vlastníkom všetkých podielov spoločnej nehnuteľnosti stane jeden člen spoločenstva.

 b). premenou spoločenstva na obchodnú spoločnosť, alebo družstvo

 c.) dňom uvedeným v rozhodnutí súdu o zrušení spoločenstva, inak dňom ,keď toto

 rozhodnutie nadobudlo právoplatnosť

 d.)vyhlásením konkurzu

 e.) rozhodnutím valného zhromaždenia

**Čl.X**

**Záverečné ustanovenia**

1./ Tieto stanovy môže meniť a dopĺňať len valné zhromaždenie

2./ Tieto stanovy boli schválené valným zhromaždením dňa 12.01.2014

3./ Tieto stanovy nadobúdajú účinnosť dňom zapísania pozemkového spoločenstva s

 právnou subjektivitou do registra spoločenstiev

4. Nadobudnutím účinnosti týchto stanov strácajú platnosť stanovy schválené dňa

 30.04.2011

V Ružomberku – Hrboltovej dňa 12.01.2014

 predseda výboru spoločenstva

 Marián Pochyba

 člen výboru spoločenstva
 Ján Peťko